CELEX: E2012C0265
Language: et
Date: 2012-07-05 00:00:00
Title: EFTA järelevalveameti otsus nr 265/12/COL, 5. juuli 2012 , millega kiidetakse heaks Norra esitatud loetellu kantud veeloomade eksootilisi haigusi käsitlev hädaolukorra lahendamise plaan

8.11.2012   
            
            
               ET
            
            
               Euroopa Liidu Teataja
            
            
               C 340/4
            
         EFTA JÄRELEVALVEAMETI OTSUS
   nr 265/12/COL,
   5. juuli 2012,
   millega kiidetakse heaks Norra esitatud loetellu kantud veeloomade eksootilisi haigusi käsitlev hädaolukorra lahendamise plaan
   2012/C 340/03
   EFTA JÄRELEVALVEAMET,
   võttes arvesse Euroopa Majanduspiirkonna lepingu I lisa I peatüki 3.1 osa punktis 8a nimetatud õigusakti:
   Nõukogu direktiiv 2006/88/EÜ, 24. oktoober 2006, vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) nii nagu seda on parandatud ja muudetud,
   võttes arvesse järelevalveameti kolleegiumi otsust nr 259/12/COL, millega volitatakse kolleegiumi pädevat liiget käesolevat otsust vastu võtma,
   ning arvestades järgmist:
   Norra on vastavalt direktiivi 2006/88/EÜ artikli 47 lõikele 1 koostanud hädaolukorra lahendamise plaani loetellu kantud veeloomade eksootiliste haiguste puhuks.
   30. juunil 2011 esitas Norra vastavalt direktiivi 2006/88/EÜ artikli 47 lõikele 4 hädaolukorra lahendamise plaani järelevalveametile heakskiitmiseks.
   Järelevalveamet on tihedas koostöös Euroopa Komisjoniga analüüsinud loetellu kantud veeloomade eksootilisi haigusi käsitlevat hädaolukorra lahendamise plaani.
   Lisaks korraldas järelevalveamet hädaolukorra lahendamise plaanide analüüsimiseks aprillis 2012 lähetuse Norrasse.
   Järelevalveameti uurimine ja Norras lähetuse käigus läbiviidud kontrollid näitavad, et Norra esitatud hädaolukorra lahendamise plaan vastab direktiivi 2006/88/EÜ artikli 47 ja VII lisa nõuetele.
   Järelevalveamet suunas oma otsusega nr 259/12/COL küsimuse järelevalvekomiteed abistavale EFTA veterinaarkomiteele. Komitee kiitis järelevalveameti ettepaneku ühehäälselt heaks. Käesolevas otsuses esitatud meetmed on seega kooskõlas EFTA järelevalveametit abistava EFTA veterinaarkomitee üksmeelse arvamusega ja meetmete sõnastust ei muudeta.
   Seetõttu on asjakohane kiita heaks Norra esitatud loetellu kantud veeloomade eksootilisi haigusi käsitlev hädaolukorra lahendamise plaan,
   ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse heaks Norra esitatud loetuellu kantud veeloomade eksootilisi haigusi käsitlev hädaolukorra lahendamise plaan.
   Artikkel 2
   Käesolev otsus jõustub 5. juulil 2012.
   Artikkel 3
   Käesolev otsus on adresseeritud Norrale.
   Artikkel 4
   Käesolev otsus on autentne inglise keeles.
   
      Brüssel, 5. juuli 2012
      
         
            EFTA järelevalveameti nimel
         
         
            kolleegiumi liige
         
         Sverrir Haukur GUNNLAUGSSON
         
            direktori kohusetäitja
         
         Florence SIMONETTI
      
   
   
      (1)  ELT L 328, 24.11.2006, lk 14, ja EMP kaasanne nr 32, 17.6.2010, lk 1 islandi ja nr 35, 23.6.2011, lk 44 norra keeles.